laion/Wikipedia-Exotic huggingface dataset:
Only You (שיר של צ'יט קודס)

Only You (בעברית: רק אתה) הוא סינגל שהוקלט על ידי להקת הפופ הבריטית ליטל מיקס, ביחד עם צ'יט קודס. השיר יצא לאור ב-22 ביוני 2018, כסינגל על ידי חברות התקליטים 300 אנטרטיינמנט וסייקו מיוזיק. השיר נכלל בגרסת הדלוקס של אלבומה החמישי של ליטל מיקס, LM5. השיר הגיע למקום ה-13 במצעד הסינגלים הבריטי. השיר נכתב על ידי פבלו באומן, טרבור דאהל ופזמונאים נוספים והופק על ידי מייגן קוטון ומפיקים מוזיקליים נוספים. כמה ימים לפני צאתו של השיר, פרסמו צ'יט קודס וליטל מיקס הצצות מתוכו ברשתות החברתיות. בהמשך, הודיעו בטוויטר כי השיר ייצא לאור ב-22 ביוני 2018. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-185 מיליון השמעות. הווידאו קליפ הרשמי של השיר יצא לאור ב-12 ביולי 2018 והועלה לערוץ היוטיוב הרשמי של ליטל מיקס. הקליפ עוסק בקהילת הלהט"ב ובו ניתן לראות שתי בנות (שמגולמות על ידי ליסה סטארט ופייטון ליסט) כשהן חוגגות בבית, תוך שאחת מהן הופכת בפתאומיות לבת ים. את הקליפ ביים פרנק בורין. נכון לאוקטובר 2020, מונה הצפיות של הקליפ עומד על למעלה מ-55 מיליון צפיות. מידע על הסינגל "Only You" באתר מיוזיק בריינז סרטון השיר "Only You" באתר יוטיוב Perrie Edward's Paris Lyric In New Song 'Only You' Has Got Fans Freaking Out, Capital (באנגלית) Brand new Little Mix song to feature on Love Island album, www.officialcharts.com (באנגלית) LM5 (Deluxe), נבדק ב-2020-10-28 Official Singles Chart Top 100 | Official Charts Company, www.officialcharts.com (באנגלית) Cheat Codes (Ft. Little Mix) – Only You (באנגלית), נבדק ב-2019-07-20 https://twitter.com/cheatcodesmusic/status/1008759298661416961, Twitter https://twitter.com/littlemix/status/1008762889988124677, Twitter https://twitter.com/littlemix/status/1009478947925618689, Twitter Only You (with Little Mix), נבדק ב-2019-07-20 Cheat Codes and Little Mix Tell a Mermaid Love Story in Vibrant 'Only You' Video: Watch, Billboard (באנגלית) Cheat Codes, Little Mix - Only You (Official Video) bpi ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Only You - Single by Cheat Codes & Little Mix (בAustralian English), נבדק ב-2019-07-20 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2018-07-31
אנדרס סנדו ארסטד

אנדרס סנדו ארסטד (בדנית: Anders Sandøe Ørsted;‏ 21 בדצמבר 1778 – 1 במאי 1860) היה פוליטיקאי, עורך דין ומשפטן דני שכיהן כראש ממשלת דנמרק בין השנים 1853–1854. ארסטד למד פילוסופיה ומשפטים באוניברסיטת קופנהגן והחל לעסוק בעריכת דין ב-1799. הוא נודע כמשפטן בולט. ב-1802 אחד התיקים הראשונים שהוא עסק בהן היה מקרהו של האנס יונתן, עבד נמלט, שהיה (לכל הפחות נחשב כך בדיעבד) כמקרה בוחן בחוק הדני בנוגע לעבדות. ארסטד התנגד לכך שיונתן יוחזר אל איי הודו המערבית הדנים, שם הוא נרכש. בשלב מוקדם יחסית של הקריירה שלו הוא הועסק בשירות הציבורי ובין השנים 1825–1848 הוא שימש בתפקיד היועץ המשפטי לממשלה (generalprokurør). הוא ניסח את החוקה שכוננה ב-1831. בין השנים 1842–1848 הוא כיהן כשר בממשלה ומאוקטובר 1853 ועד דצמבר 1854 כיהן בתפקיד ראש ממשלת דנמרק. הוא אולץ להתפטר מתפקידו על רקע הפרת כללי החוקה ואף על פי שבמשפט הדחה נמצא שהוא זכאי, הוא פרש לחיים פרטיים. ארסטד נחשב לאחד האישים החשובים ביותר בהיסטוריה המשפטים של דנמרק במאה ה-19. הוא היה חלוץ בחיבור מדע המשפט לבין המשפט המעשי והן כשופט והן כחוקר, הוא עבד בהצלחה על ביסוס יסודות החקיקה. הקריירה הפוליטית שלו הייתה פרדוקסלית. כחבר במועצה המלכותית במשטר האבסולוטי שהיה נהוג אז, הוא היה ליברלי וסובלני ולפיכך היה בלתי אהוד על ידי הגורמים השמרניים בדנמרק. כשההתנגדות אליו הפכה חזקה יותר ויותר הוא הפך לשמרני וכראש הממשלה הוא היה לריאקציונרי במלוא מובן המילה. ניסיונו לכונן חוקה שמרנית הובילה לשיתוף פעולה בין המלך לבין הליברלים שאילץ את ארסטד להתפטר. לכל אורך הקריירה שלו היה ארסטד כותב פורה. בין שאר הדברים הוא כתב על הפילוסופיה של קאנט ושל הגל, על החוק הדני והנורווגי, על הפוליטיקה הסקנדינבית וכן כתב אוטוביוגרפיה שיצאה לאור ב-1856. הוא גם עסק בעריכתם של כמה כתבי עת בתחומי המשפט והממשל. ארסטד היה אחיו של הפיזיקאי המפורסם הנס כריסטיאן ארסטד. הוא גם היה דודו של הבוטנאי אנדרס סנדו ארסטד. מדיה וקבצים בנושא אנדרס סנדו ארסטד בוויקישיתוף L. Koch og H. Munch-Petersen: "Ørsted, Anders Sandøe" (i: Dansk Biografisk Lexikon, 1. udgave, bind XIX; København 1905; s. 375-390) (בדנית) אנדררס סנדו ארסטד, באתר "Find a Grave" (באנגלית)
טרמפ על מטאטא

טרמפ על מטאטא (באנגלית: Room on the Broom, "מקום על המטאטא") הוא ספר ילדים בריטי, שנכתב על ידי ג'וליה דונלדסון ואויר על ידי אקסל שפלר. הספר עוקב אחר מכשפה אדיבה, אשר מזמינה בעלי חיים לטרמפ על המטאטא שלה יחד עם חתולה, לאחר שהם מוצאים חפצים שאבדו לה. הספר יצא לאור לראשונה על ידי הוצאת מקמילן בשנת 2001, ומאז תורגם ל-22 שפות, זכה ב-6 פרסים, הופק לסרט והותאם לבמה. לספר יש 32 עמודים ושפת המקור שלו היא אנגלית (הספר תורגם לשפות נוספות, ביניהן עברית ורוסית). בישראל, הספר הופץ על ידי "כנרת זמורה-ביתן דביר", ותורגם לעברית על ידי רימונה די-נור. הספר גם עובד להצגה על ידי תיאטרון המטמון. מכשפה וחתול יצאו לטיול על המטאטא. במהלך הטיול רוח חזקה העיפה את הכובע של המכשפה. המכשפה הנחיתה את המטאטא ויחד עם חתולה חיפשה את הכובע. פתאום הגיע כלבלב שהחזיר את הכובע למכשפה. הכלבלב ביקש להצטרף לטיול של המכשפה והחתול, המכשפה הסכימה והכלבלב הצטרף. לאחר מכן, רוח חזקה העיפה את הסרט משערה של המכשפה. המכשפה הנחיתה את המטאטא ויחד עם חתולה והכלבלב חיפשה את הסרט. פתאום הגיע עורב ירוק שהחזיר את הסרט למכשפה. העורב הירוק ביקש להצטרף לטיול של המכשפה, החתול והכלבלב, המכשפה הסכימה והעורב הירוק הצטרף. כשארבעתם ממשיכים לעוף על המטאטא, רוח חזקה העיפה את שרביט הקסם של המכשפה. המכשפה הנחיתה את המטאטא ויחד עם חתולה, הכלבלב והעורב הירוק חיפשה את שרביט הקסם. פתאום הגיעה קרפדה שהחזירה למכשפה את שרביט הקסם. הקרפדה ביקשה להצטרף לטיול של המכשפה, החתול, הכלבלב ועורב הירוק, המכשפה הסכימה והקרפדה הצטרפה. כשחמשתם עפו על המטאטא, המטאטא נשבר ונחצה לשתיים. החיות שהיו על החצי הראשון נפלו לתוך ביצה, והמכשפה שהייתה בחצי השני נשארה על המטאטא. פתאום דרקון מרושע מצא את המכשפה ותכנן לאכול אותה. כשהדרקון החזיק במכשפה ועמד לאכול אותה, מפלצת מפחידה יצאה מהביצה והרחיקה את הדרקון. המכשפה שפחדה מן המפלצת גילתה שהיא בעצם החיות שנפלו מן הביצה. המכשפה עשתה כישוף בשביל להכין מטאטא חדש וכל אחת מן החיות הוסיפה חפץ לכישוף. פתאום נוצר מטאטא חדש עם מושב מותאם לכולם, וכך החיות והמכשפה המשיכה את הטיול. המכשפה - מכשפה עם אף לתפארת הלובשת כובע ובעלת צמה עם סרט. החתול - חתולה של המכשפה. הכלבלב - כלבלב שמצא את הכובע של המכשפה. העורב הירוק - עורב ירוק שמצא את הסרט של המכשפה. הקרפדה - קרפדה שמצאה את שרביט הקסם של המכשפה. הדרקון - דרקון מרושע שתכנן לאכול את המכשפה. ערך מורחב – טרמפ על מטאטא (סרט) בשנת 2012, הופץ סרט טלוויזיוני בריטי-גרמני בהנפשת סטופ מושן המבוסס על הספר בשם "טרמפ על מטאטא". בטקס פרסי אוסקר ה-86 שהתרחש בשנת 2014, הסרט היה מועמד לפרס אוסקר לסרט המונפש הקצר הטוב ביותר. בישראל הסרט שודר לראשונה בדיבוב לעברית בשנת 2013 בערוץ לוגי. 2002: פרס שפילד 2002: פרס הספר לילדים סקוטי 2002: פרס הספר לסטוקפורט 2002: פרס ספריית נורפוק 2002: Blue Peter Book Award - הספר הטוב ביותר לקריאה בקול רם 2003: Spoken Book Awards - פרס שמע הזהב ג'וליה דונלדסון טרמפ על מטאטא (סרט) אתר האינטרנט הרשמי של טרמפ על מטאטא (באנגלית) יעל דר, אברה קדברה כיף-כיף-כיף, באתר הארץ, 20 במאי 2002 עכבר העיר, טרמפ על מטאטא - הצגה, באתר הארץ Martin Chilton, ‏Julia Donaldson film Room on the Broom earns Oscar nomination, The Telegraph, 16 January 2014
ג'יימס טרי

ג'יימס טרי (באנגלית: James Terry; נולד ב-26 בנובמבר 1960) הוא כדורסלן עבר אמריקאי-ישראלי שעשה את רוב הקריירה המקצועית שלו בישראל. שיחק בעמדת הסנטר. גובהו 2.08 מטר. טרי נולד בקליבלנד אוהיו. הוא שיחק בליגת המכללות באוניברסיטת הרווארד ובשנת 1982 נבחר בסיבוב התשיעי של דראפט ה-NBA על ידי וושינגטון בולטס. החל את הקריירה בישראל בקבוצת מכבי חיפה בשנת 1983. בתקופה זו ניתן היה לשתף בליגה בישראל זר אחד בלבד לכן טרי התגייר וקיבל אזרחות ישראלית. כעבור שתי עונות עזב את חיפה והצטרף להפועל חולון. כעבור שנתיים עזב את חולון והצטרף להפועל תל אביב. בשנים הבאות נד בכל שנה לסירוגין בין הפועל תל אביב להפועל חולון, כך עד שנת 1992 אז הצטרף להפועל נהריה. כעבור שתי עונות שב להפועל תל אביב למשך שנתיים, ותחנתו האחרונה בישראל הייתה הפועל אילת. טרי שיחק ברוב הקריירה שלו בישראל ובנוסף שיחק גם תקופות קצרות באיטליה, ספרד, יוון וארגנטינה. לאחר פרישתו החל לעבוד כמפקח בנייה. פרופיל, באתר Sports-Reference פרופיל שחקן, באתר מנהלת ליגת העל James Terry באתר The Draft review אמיר בוגן, לאן נעלמו כוכבי העבר - ג'יימס טרי, באתר ynet, 5 בספטמבר 2005
אוסקר דויטש

אוסקר דויטש (בגרמנית Oskar Deutsch;‏ נולד ב-1963) הוא איש עסקים יהודי אוסטרי. משמש כנשיא הקהילה היהודית בווינה וראש הפדרציה של הקהילות היהודיות באוסטריה מאז 2012. דויטש רכש את השכלתו התיכונית בבית הספר הבינלאומי האמריקאי בווינה ומאוחר יותר רכש תואר באוניברסיטת וינה לכלכלה ועסקים. לאחר שמילא תפקידים שונים בחברת המסחר שבבעלות משפחתו בווסלדורף התמנה כמנכ"ל החברה. ב-1993 דויטש התמנה כחבר בקולוסארט של הקהילה היהודית בווינה וב -21 בפברואר 2012 נבחר לראש הקהילה כיורשו של אריאל מוזיקנט. דויטש הוא גם סגן נשיא הקהילה היהודית דתית (נבחר ב־1999) ויו"ר מועדון הספורט מכבי וינה. בשנת 2011 עמד בראש הוועדה המארגנת של מכביית אירופה ה -13 בווינה. בשנת 2017 פרסם את ספרו "עתיד אירופה ויהדות: דחפים לשיח חברתי" Böhlau Verlag. מדיה וקבצים בנושא אוסקר דויטש בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Video Games

Video Games (בעברית: משחקי וידאו) הוא סינגל הבכורה שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, Born to Die. השיר יצא לאור ב-7 באוקטובר 2011, כסינגל הראשון מתוך האלבום. השיר הגיע למקום התשיעי במצעד הסינגלים הבריטי. השיר נכתב על ידי לנה דל ריי ביחד עם ג'סטין פארקר שכתב עמה את השיר "Burning Desire" והופק על ידי רובפופ. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות. מידע על היצירה "Video Games" באתר מיוזיק בריינז גרסאות נוספות ל"Video Games" באתר SecondHandSongs אינטרסקופ • פולידור • סטריינג'ר • ורטיגו Parker Justin, Grant Elizabeth, Del Rey Lana, Video Games, Musicnotes.com, ‏2011-10-12 Robopop: Producing Lana Del Rey's 'Videogames', www.soundonsound.com Official Singles Chart Top 100 | Official Charts Company, www.officialcharts.com (באנגלית) Lana Del Rey – Ride (באנגלית), נבדק ב-2019-07-13 Gold & Platinum, RIAA (באנגלית) Video Games, נבדק ב-2020-04-06 Auszeichnungen Archiv, IFPI Austria - Verband der österreichischen Musikwirtschaft (בגרמנית) WebCite query result, www.webcitation.org Certificazioni - FIMI, www.fimi.it (באיטלקית) www.ultratop.be Die Offizielle Schweizer Hitparade und Music Community, www.swisscharts.com 2013-D22 | IFPI, ifpi.dk www.bpi.co.uk InfoDisc : Les Meilleurs Ventes de Singles en 2012, web.archive.org, ‏2013-01-16 Gold/Platinum, Music Canada (באנגלית) (ארכיון) Music News Facts, [https://twitter.com/musicnewsfact/status/1181175190270595074 8 years ago today, @LanaDelRey released her debut single "Video Games". The song is about a person who, despite being ignored by her significant other, resolves to love him regardless. It received acclaim & was her breakthrough hit, selling 4M+ copies ww.pic.twitter.com/U693N7gTwr], @musicnewsfact, ‏2019T4:51 (באנגלית) „Video Games - Single“ von Lana Del Rey (בגרמנית), נבדק ב-2019-07-20 „Video Games - Single“ von Lana Del Rey (בגרמנית (שוויץ)), נבדק ב-2019-07-20 "Video Games [7" VINYL] by Lana Del Rey". Amazon.co.uk. נבדק ב-10 בדצמבר 2014. {{cite web}}: (עזרה) "Video Games [Vinyl Single]" (בגרמנית). Amazon.de. נבדק ב-10 בדצמבר 2014. {{cite web}}: (עזרה) "Video Games (2-Track)" (בגרמנית). Amazon.de. נבדק ב-10 בדצמבר 2014. {{cite web}}: (עזרה) "Video Games" (בגרמנית). Amazon.de. נבדק ב-10 בדצמבר 2014. {{cite web}}: (עזרה) Video Games - Single by Lana Del Rey (באנגלית בריטית), נבדק ב-2019-07-20 Video Games - Single by Lana Del Rey (באנגלית בריטית), נבדק ב-2019-07-20 "Video Games – Single". Luxembourg: iTunes Store. Apple Inc. נבדק ב-10 בדצמבר 2014. {{cite web}}: (עזרה) "Video Games – Single". Netherlands: iTunes Store. Apple Inc. נבדק ב-10 בדצמבר 2014. {{cite web}}: (עזרה) "Video Games (EP): Lana Del Rey". Amazon.co.uk. נבדק ב-10 בדצמבר 2014. {{cite web}}: (עזרה) "Video Games – Remix Ep". Amazon.co.uk. נבדק ב-10 בדצמבר 2014. {{cite web}}: (עזרה) itunes.apple.com
מערכות החשמל בעולם

מערכות חשמל בעולם מאופיינות בהבדלים במתח החשמלי התדרים וסוגי חיבורי שקע-תקע שעשויים להשתנות ממדינה למדינה, אך אזורים נרחבים בדרך כלל משתמשים באותם התקנים. לעיתים רבות התאימות הפיזית של כלי הקיבול איננה מעידה על תאימות של המתח, או התדרים. באזורים מסוימים בעולם עדיין קיימים תקנים ישנים. ארגון הנציבות הבין-לאומית לאלקטרוטכניקה מפרסם את הנתונים העדכניים ביותר אודות מערכות החשמל בעולם והנתונים אשר מוצגים בערך זה מסתמכים בעיקר על מקור מידע זה, למעט במקרים מסוימים בהם מצוינים מקורות מידע אחרים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש בעולם שני תקנים מקובלים להזרמת חשמל לשקעים ביתיים: האירופית: מתח של 230 וולט בתדירות של 50 הרץ. נמצאת בשימוש ברוב העולם למעט צפון אמריקה. האמריקאית: מתח של 120 וולט בתדירות של 60 הרץ. נמצאת בשימוש בצפון אמריקה. ערך מורחב – חיבור שקע-תקע במדינות שונות נעשה שימוש בשקעים ותקעים חשמליים שונים בצורתם. התקעים עם שלושת הפינים העגולים שבשימוש בישראל, ובגרסה דומה בתאילנד. תקעים עם שני פינים, יכולים להתאים לשקעים במדינות רבות. תקעים עם שני פינים ממדינות רבות יתאימו גם לשקעים ישראליים. להלן פירוט של סוגי התקעים והשקעים השונים אשר נמצאים בשימוש ברחבי העולם. כל אחד מהסוגים מזוהים על ידי אות בהתאם לסיווג בשימוש על ידי ממשלת ארצות הברית של אמריקה. להלן פירוט של סוגי השקעים והתקעים השונים הקיימים ברחבי העולם: חיבור שקע-תקע זרם חילופין חיווט חשמלי חשמל מדיה וקבצים בנושא מערכות החשמל בעולם בוויקישיתוף World Plugs. International Electrotechnical Commission (IEC). Retrieved on 2018-06-05.
יחסי מונקו–נפאל

יחסי מונקו–נפאל הם היחסים הדיפלומטיים הרשמיים שבין נסיכות מונקו לבין הרפובליקה הפדרלית הדמוקרטית של נפאל. היחסים שבין הרפובליקה הפדרלית הדמוקרטית של נפאל לבין נסיכות מונקו כוננו ב-15 במאי 2012. נפאל האמינה על מונקו את השגרירות שלה בפריז, בירת צרפת הסמוכה. נפאל אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת. נפאל מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה. מונקו אינה מיוצגת בנפאל הן בדרג השגרירות והן בדרג הקונסולרי. Bilateral Relations, אתר משרד החוץ הנפאלי Representation of the Republic of Nepal in the Principality of Monaco, אתר משרד החוץ המונגאסקי CONSULATE OF NEPAL IN MONACO, MONACO
סמואל דיקשטיין

סמואל דיקשטיין (באנגלית: Samuel Dickstein; ‏5 בפברואר 1885 – 22 באפריל 1954) היה פוליטיקאי יהודי-אמריקאי מניו יורק שכיהן בקונגרס של ארצות הברית במשך 22 שנים. דיקשטיין נולד בעיירה ליד וילנה, אז באימפריה הרוסית, כיום בליטא, במשפחה יהודית. בשנת 1887 משפחתו עברה לארצות הברית והתיישבה בניו יורק, בלואר איסט סייד. סמואל דיקשטיין סיים לימודי משפטים והחל לעבוד בתחום. בשנת 1908 הוא התחיל פעילות במפלגה הדמוקרטית של ארצות הברית. בשנת 1922 הוא נבחר לקונגרס של ארצות הברית, תוך ניצחון על מאייר לונדון, גם הוא יהודי יליד ליטא. בהמשך הוא ניצח ב-11 מערכות בחירות. בשנת 1931 סמואל דיקשטיין היה יושב ראש וועדה לאימיגרציה. הוא שם לב שבמקביל לזרם מהגרים לא חוקיים נכנסים לתחומי ארצות הברית כמויות גדולות של ספרות אנטישמית בשנת 1932 הוא היה בין יוזמי הוצאה מחוץ לחוק של המפלגה הקומוניסטית של ארצות הברית. בשנת 1934 הוא יזם הקמת וועדה לפעילות אנטי אמריקנית. הוא פעל נמרצות נגד תומכי נאציזם בארצות הברית. בשנת 1938 הוא פעל להגדלת מכסת מהגרים מאוסטריה לטובת יהודים שרוצים לעזוב אותה. בשנת 1939 הוא ניסה להגדיל מכסת מהגרים עבור ילדים פליטי גרמניה. בשנת 1945 הוא עזב פוליטיקה וחזר לפעילות משפטית. לפי ספר של אלן ויינשטיין בהתאם למסמכים שפורסמו לאחר התפרקות ברית המועצות בתקופת 1937–1940 סמואל דיקשטיין קיבל תשלום חודשי מנ.ק.וו.ד. מהמסמכים לא ברור האם סופק חומר סודי כלשהו תמורת תשלום זה. מדיה וקבצים בנושא סמואל דיקשטיין בוויקישיתוף סמואל דיקשטיין, באתר המדריך הביוגרפי של הקונגרס של ארצות הברית (באנגלית) סמואל דיקשטיין, באתר "Find a Grave" (באנגלית)
שרק וצוקוש

שרק וצוקוש היו צמד היפ-הופ ישראלי. חברי הצמד הם שי הורוביץ (שרק) ועילי רביב (צוקוש). שרק וצוקוש שיתפו פעולה פעם ראשונה בשירו של שרק "הכי יפה שפגשתי" שיצא ב-16 ביולי 2018 אותו הפיק צוקוש וביצע שרק. ב-12 בנובמבר 2018 הוציאו שרק וצוקוש את השיר הראשון שלהם ביחד, "אבא שלה" בשיתוף הראפרים הישראלים טדי נגוסה ואסקר. חודש לאחר מכן הוציאו את השיר "בראש שלי" בשיתוף הזמר עידן רז, השיר זכה להצלחה רבה, לכן שרק וצוקוש החליטו להוציא עוד שירים ביחד. ב-29 בינואר 2019 הוציאו את השיר "עם האחים" בשיתוף הראפר הישראלי אודימן. ב-19 במרץ 2019 הוציאו את השיר "אל תשגע אותי", השיר כולל הופעות אורח של הראפרים טדי נגוסה, ויק, טי.או.בי, 9 מילימטר, דראפט וליעד מאיר. חודש לאחר מכן הוציאו את השיר "חמסה חמסה" בשיתוף הזמר אלמוג טבקה. ב-11 ביולי 2019 הוציאו יחד עם הראפר סאבלימינל רמיקס לשירו "איך שהיא רוקדת (ביילה)", עם יציאת השיר, הצטרפו שרק וצוקוש ללייבל משפחת תאקט. שבוע לאחר מכן הוציאו את השיר "למה כל הדרמה". ב-1 באוגוסט 2019 הוציאו את אלבום הבכורה שלהם, "בראש שלי". ב-27 במרץ 2020 הוציאו את הסינגל השישי מתוך האלבום, "ממשיך הלאה". ב-15 באפריל 2020 הוציאו שני סינגלים, "איך אדע" ו-"Non Stop" (עם מיכאל סוויסה). ב-17 בדצמבר, הוציאו את אלבומם השני, "באנו לתקן". ב-14 בינואר 2021 הוציאו סינגל יחד עם עדן נהרי "שלאקות". וב-14 בפברואר הוציאו גרסת רמיקס לשיר עם האמנים יאנג הפנר, ביג סאזו, בסטשי, מיכאל סוויסה ורון נשר. 2019: בראש שלי 2020: באנו לתקן שרק וצוקוש, סרטונים בערוץ היוטיוב שרק וצוקוש, באתר MusicBrainz (באנגלית) שרק וצוקוש, באתר דיזר שרק וצוקוש, באתר Discogs (באנגלית) אורי שלמה, הם תקועים בראש שלנו | שרק & צוקוש, באתר עולם ההיפ הופ, ‏2019-08-02
צוקוש

עילי רביב (נולד ב-11 בינואר 1995), הידוע בשם הבמה צוקוש, הוא ראפר ומפיק מוזיקלי ישראלי, היה חבר בצמד "שרק וצוקוש". עילי רביב נולד ב-11 בינואר 1995 וגדל בתל אביב. הוא החל את הקריירה המוזיקלית שלו בשנת 2016, בצמד "שחר סאול וצוקוש", לצד שחר סאול. בשנת 2017 יצא אלבום הבכורה של סאול, "אני כאן", אותו הפיק צוקוש במלואו. ב-2018, הוציאו יחד מיני-אלבום בשם CongoKush, בו שיר סולו של צוקוש בשם "פרש". בשנת 2018 חבר לראפר שרק, תחת הצמד "שרק וצוקוש", והוציאו את סינגל הבכורה שלהם, "בראש שלי". באוגוסט 2019 יצא אלבום הבכורה שלהם, "בראש שלי", בחברת התקליטים של הראפר סאבלימינל, "משפחת תאקט". ב-2020 הוציא הצמד אלבום נוסף, "באנו לתקן". ב-2021 הוציא את סינגל הסולו הראשון שלו, "שלם", מתוך אלבום הבכורה שלו הנושא את אותו השם. באותה השנה, נדגם שירם של צוקוש ושחר סאול, "לק", בשירם של מוזיקאי ההיפ הופ KDDK, פטי ואפ, איימנבק ומורגנשטרן הנושא את אותו השם באנגלית, "Leck", ומשתמש בפזמון המקורי של השיר. ביוני 2021 הוציא מיקסטייפ משותף יחד עם הראפר וייב איש, "תזמון מושלם", מתוכו יצא הסינגל "הכי יפות". ב-28 באוקטובר 2021 הוציא את אלבום הבכורה שלו, "שלם", שבו התארחו מיכאל סוויסה, שרק, דור3 ואחרים. בשנת 2022 יצא לאקרנים הסרט "עולה לראש", בו גילם את דליק. בשנת 2022 גם הוציא את האלבום "ילד זין". בשנת 2023 שיחק כשחקן אורח בסדרה "האחיין שלי בנץ". ב-27 באוגוסט הוציא את הסינגל "1-10" עם שאיי ומיכאל סוויסה. אחיו הגדולים של צוקוש הם המתופף עירא רביב ומלחין המוזיקה לסרטים וסדרות אסא רביב. 2019: בראש שלי (בהרכב שרק וצוקוש) 2020: באנו לתקן (בהרכב שרק וצוקוש) 2021: שלם 2022: ילד זין 2023: בעל הבית השתגע 2021: תזמון מושלם (עם וייב איש) 2018: CongoKush (עם שחר סאול) צוקוש, באתר אפל מיוזיק (באנגלית) צוקוש, באתר ספוטיפיי שירה נאות, הראפר צוקוש: "רוצה כמו קניה ווסט — לעשות הכל", באתר הארץ, 18 בספטמבר 2023 עלינו עוד שלב -שחר סאול וצוקוש חי באולפן בג'יגה ג'וס, נבדק ב-2019-08-02 מערכת mako מוזיקה, ‏הכוכב הבא בוודאות: הגיע הזמן שתכירו את שחר סאול, באתר ‏מאקו‏, 10 ביוני 2020 זלטה צ'בן, ‏נותן לק לעולם, באתר ‏מאקו‏, 2 במאי 2021 Spotify, open.spotify.com
אופסט

קיירי קנדרל סיפוש (באנגלית: Kiari Kendrell Cephus; נולד ב-14 בדצמבר 1991) הידוע בכינויו "אופסט" (Offset), הוא ראפר אמריקאי, זמר וכותב שירים מלורנסוויל, ג'ורג'יה. היה חבר בשלישיית ההיפ הופ מיגוס, לצד דודיו טייקאוף וקוואבו. אופסט גדל בבית מהמעמד הבינוני בפרברי גווינט קאונטי, באטלנטה ג'ורג'יה. בשנת 2008, הקים יחד עם דודיו קוואבו וטייקאוף את מיגוס. יחד עם מיגוס, זכה להכרת הקהל הרחב ב-2013 לאחר צאת הסינגל "Versace". ב-2017, יצא הלהיט "Bad and Boujee", בו שימש כסולן הראשי. השיר הפך לתופעת אינטרנט, כשגולשים רבים ציטטו את חלק מהשיר (""rain drop, drop top", משמע: נסיעה עם רכב עם גג פתוח, בזמן גשם) והמשיכו עם אינטרפרטציה משלהם. במצעד הבילבורד הוט 100, השיר הגיע לצמרת המצעד. באוקטובר 2017 הוציא יחד עם 21 סבאג' ומטרו בומין את האלבום המשותף, Without Warning, מתוכו יצא הסינגל "Ric Flair Drip" שזכה להצלחה רבה וחצה את רף מיליארד ההשמעות בספוטיפיי. ב-2019 הוציא את אלבום הסולו הראשון שלו Father of 4, מתוכו בלט הלהיט "Clout" בהשתתפות קארדי בי. ב-15 במרץ 2024 יצא לאור הסינגל "Prada Dem" של גאנה. לאופסט חמישה ילדים, שתיים משותפות לו ולבת זוגו הנוכחית קארדי בי. ערך מורחב – מיגוס#דיסקוגרפיה 2017: Without Warning (ביחד עם 21 סבאג' ומטרו בומין) 2019: Father of 4 2023: Set It Off מדיה וקבצים בנושא אופסט בוויקישיתוף אתר האינטרנט הרשמי של אופסט אופסט, ברשת החברתית פייסבוק אופסט, ברשת החברתית אקס (טוויטר) אופסט, ברשת החברתית אינסטגרם אופסט, ברשת החברתית טיקטוק אופסט, סרטונים בערוץ היוטיוב אופסט, במסד הנתונים הקולנועיים IMDb (באנגלית) אופסט, באתר אפל מיוזיק (באנגלית) אופסט, באתר ספוטיפיי אופסט, באתר סאונדקלאוד (באנגלית) אופסט, באתר Last.fm (באנגלית) אופסט, באתר AllMusic (באנגלית) אופסט, באתר MusicBrainz (באנגלית) אופסט, באתר דיזר אופסט, באתר Discogs (באנגלית) אופסט, באתר Genius אופסט, באתר טיידל (באנגלית)
יחסי מונקו–פינלנד

יחסי מונקו–פינלנד הם היחסים הדיפלומטיים הרשמיים שבין נסיכות מונקו לבין רפובליקת פינלנד. היחסים שבין פינלנד למונקו כוננו בטקס חגיגי שנערך בפריז, בירת צרפת, הסמוכה למונקו ב-29 במרץ 2007. השגריר המונגאסקי לצרפת והשגריר הפיני לצרפת חתמו על הסכם כינון יחסים בין שתי המדינות. יחסים קונסולריים של פינלנד ושל מונקו קיימים החל משנת 1958. פינלנד ומונקו יכלו לכונן את היחסים הדיפלומטיים אודות לאמנה המתירה את מונקו מצרפת בקשרי החוץ שלה שנחתמה ב-1 בדצמבר 2005. מונקו אינה מיוצגת בפינלנד בדרג השגרירות. מונקו מיוצגת בפינלנד בדרג הקונסולרי באמצעות קונסוליה שהיא מחזיקה בהלסינקי, בירת המדינה. פינלנד אינה מיוצגת במונקו בדרג השגרירות אלא באמצעות השגרירות שהיא מחזיקה בפריז, בירת צרפת הסמוכה. פינלנד מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה. Finland and Monaco establish diplomatic relations, אתר משרד החוץ הפיני, 30 במרץ 2007 Representation of the Republic of Finland in the Principality of Monaco CONSULATE GENERAL OF FINLAND IN MONACO, MONACO
מעבר לנהר

"מעבר לנהר" הוא סינגל שהוקלט על ידי הזמרת-יוצרת הישראלית קרן פלס, בשיתוף עם הזמר רון בוחניק. השיר יצא לאור ב-2 באפריל 2019, כסינגל השני מתוך האלבום שקופים, על ידי חברת התקליטים הד ארצי. עם יציאתו נכנס השיר אל המקום ה-8 במצעד של מדיה פורסט. השיר נכתב על ידי קרן פלס, הולחן על ידי פלס ואמיר דדון והופק על ידי גלעד שמואלי. בסמוך לצאתו, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לערוץ היוטיוב של קרן פלס ב-2 באפריל 2019. צילומי הידאו הקליפ נעשו ארצות הברית שבניו יורק. נכון לנובמבר 2020, מונה הצפיות של הקליפ עומד על כ-3.2 מיליון צפיות. מעבר לנהר, בביצוע קרן פלס, סרטון באתר יוטיוב מעבר לנהר, באתר ספוטיפיי קרן פלס, רון בוחניק - מעבר לנהר, באתר יוטיוב, ‏2 באפריל 2019